Pedagogická a sociálna akadémia sv. Márie Goretti, Horná 137, 022 01  Č a d c a

Kritéria pre prijímanie žiakov do 1. ročníka
na študijný odbor 7649 6 učiteľstvo pre materské školy a vychovávateľstvo
pre školský rok 2011/2012
 
Riaditeľka Pedagogickej a sociálnej akadémie sv. Márie Goretti v Čadci v zmysle zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov, zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, Vyhlášky MŠ SR č. 282/2009 Z.z. o stredných školách a po prerokovaní v pedagogickej rade školy dňa 22. 11. 2010 určuje tieto kritéria pre prijímanie uchádzačov na štúdium:
 
A.	Prijímacia skúška pozostáva z overovania špeciálnych schopností a zručnosti (hudobná, výtvarná, telesná, jazyková výchova) a nábožensko-hodnotovej orientácie. Obsah a rozsah učiva bude zodpovedať učebným osnovám  6.- 9. ročníka ZŠ.
										Hodnotenie (body)
1. Jazyková výchova (JV) – pozostáva z hodnotenia:	max. 30 bodov
-	prednesu spamäti (poézia alebo próza, max. 3. min. - primeraná veku recitátora),
-	výrazného čítania umeleckého textu s pochopením (správna výslovnosť, artikulácia, melódia reči, tempo a dôraz),
-	komunikatívnych a improvizačných schopnosti (vymyslenie jednoduchého príbehu).
 
2.	Telesná výchova (TV) – kritériom hodnotenia sú:	max. 30 bodov
-	pohybové schopnosti (člnkový beh, sed - ľah),
-	akrobatická zostava (kotúľ vpred, kotúľ letmo, kotúľ vzad, roznožka cez kozu),
-	športové hry:	- volejbal 	– podanie, prihrávky vo dvojici,
				- basketbal 	– vedenie lopty (dribling), streľba na kôš (dvojtakt),	
-	pohybová zostava s hudbou: 	– čertíkový skok, váha predklonmo, obraty (otočky o 360°),
						– ukážka valčík, polka,
– hudobno-pohybový prejav na pieseň „Pláva kačka po jazere“ – 1 min.
 
Potrebné je priniesť si so sebou telocvičný úbor a obuv.
 
3. Výtvarná výchova (VV) - na zákl. praktickej činnosti sa hodnotí:	max. 30 bodov
-	spracovanie vybranej témy,
-	vlastný výraz,
-	zručnosť.
Potrebné je si priniesť štetce (okrúhly, plochý), temperové a vodové farby, nádobku na vodu, uhlík, handričku, gumu, ceruzu.
Žiačka, žiak si prinesie minimálne 5 vlastných výtvarných prác.
 
4. Hudobná výchova (HV) - pozostáva z preverenia:	max. 30 bodov
-	hlasových schopností uchádzača – prednes piesní s transpozíciou (výber pripraveného zoznamu 20-tich ľudových piesní, zistenie hlasového rozsahu),
-	hudobného sluchu, hudobnej predstavivosti, zmyslu pre rytmus, rytmické cítenie (sluchové, intonačné a rytmické úlohy).
Hudobný nástroj nie je podmienkou, ale kto ovláda nástroj, treba ho priniesť s pripravenými prednesovými skladbami.
 
5. Nábožensko-hodnotová orientácia (NHO) – pohovor:	max. 30 bodov

B.	1. Priemerný prospech zo SJ v zákl. škole (druhý polrok 7., 8. a prvý polrok 9. ročníka ZŠ) 
-	priemer 1,00 – 1,15							30
-	priemer 1,16 – 1,30							25
-	priemer 1,31 – 1,45							20
-	priemer 1,46 – 1,60							15
-	priemer 1,61 – 1,75							10
-	priemer 1,76 – 2,00							  5
-	priemer nad 2,01								  0
 
	2. Priemerný prospech zo základnej školy (druhý polrok 7., 8. a prvý polrok 9. ročníka  ZŠ) 
-	priemer 1,00 – 1,30							30
-	priemer 1,31 – 1,60							20
-	priemer 1,61 – 1,90							10

C. 	Úspešná účasť v predmetových olympiádach alebo literárnych, výtvarných, hudobných a športových súťažiach.
Za umiestnenie na okresnom, krajskom a celoslovenskom kole	5 - 20
Doložiť hodnoverný doklad.
 
KONEČNÉ  HODNOTENIE

Celkový výsledok skúšok:	max. 230 bodov
 
1.	Žiak môže získať za každú zložku prijímacej skúšky (HV, VV, TV, JV, NHO) maximálne 30 bodov, čiže za skúšku môže získať maximálne 150 bodov. 
	Za prospech zo SJ (druhý polrok 7., 8. a prvý polrok 9. ročníka ZŠ) môže získať maximálne 30 bodov a za prospech zo základnej školy môže získať maximálne 30 bodov.
	Za úspešnú účasť a umiestnenie na okresnom, krajskom a celoslovenskom kole v predmetových olympiádach, hudobných, výtvarných, literárnych a športových súťažiach môže získať 5-20 bodov.
	Celkovo môže žiak získať maximálne 230 bodov.

Podmienkou úspešného vykonania prijímacej skúšky je získať z 230 minimálne 100 bodov, pričom uchádzač musí získať minimálne po 15 bodov aspoň z troch zložiek výchovy (HV, VV, JV, TV).

Za neúspešné vykonanie prijímacej skúšky sa pokladá, ak získal celkový počet nižší ako 100.

V prípade rovnosti bodov rozhoduje o poradí vyšší počet bodov získaných z talentových skúšok – HV, TV, VV, JV.
 
2.	Podmienkou prijatia je:
-	úspešné vykonanie prijímacej skúšky,
-	celkový dobrý zdravotný stav - nemôžu byť prijatí uchádzači, ktorí majú nekorigovateľné poruchy reči a žiaci oslobodení od telesnej výchovy,
-	písomný súhlas rodičov alebo zákonných zástupcov s výchovou a vzdelávaním v duchu katolíckej viery a morálky, v zmysle Interného štatútu Pedagogickej a sociálnej akadémie sv. Márie Goretti. 
 
3.	U žiačok, ktoré robia prijímacie skúšky sa zo získaných bodov a z ich výsledného súčtu zostaví poradie, podľa ktorého prijímacia komisia určí poradie prijatia žiačok.
 
4.	Prijímacie skúšky budú v pondelok 28. 3. 2011 v riadnom termíne pre študijný odbor: 4-ročný  7649 6 učiteľstvo pre materské školy a vychovávateľstvo. V šk. roku 2011/2012 otvárame 2 triedy odbor 7649 6 učiteľstvo pre materské školy a vychovávateľstvo s počtom žiakov 60.

V Čadci, 14. 12. 2010
PhDr. Renáta   K a s m a n o v á
 riaditeľka školy

x x x

Pedagogická a sociálna akadémia sv. Márie Goretti, Horná 137, 022 01  Č a d c a

Kritéria pre prijímanie žiakov do 1. ročníka
na študijný odbor 7649 6 učiteľstvo pre materské školy a vychovávateľstvo
dvojročné diaľkové pomaturitné kvalifikačné štúdium
pre školský rok 2011/2012
 
I.	Riaditeľka Pedagogickej a sociálnej akadémie sv. Márie Goretti v Čadci v zmysle zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov, zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, Vyhlášky MŠ SR č. 282/2009 Z.z. o stredných školách a po prerokovaní v pedagogickej rade školy dňa 22. 11. 2010 určuje tieto kritéria pre prijímanie uchádzačov na štúdium:
 
Prijímacia skúška pozostáva z overovania špeciálnych schopností a zručnosti (hudobná, výtvarná, telesná, jazyková výchova.
										Hodnotenie (body)
Jazyková výchova (JV) – pozostáva z hodnotenia:	max. 30 bodov
-	prednesu spamäti (poézia alebo próza, max. 3. min.),
-	výrazného čítania umeleckého textu s pochopením (správna výslovnosť, artikulácia, melódia reči, tempo a dôraz),
-	komunikatívnych a improvizačných schopnosti (vymyslenie jednoduchého príbehu).
 
Telesná výchova (TV) – kritériom hodnotenia sú:	max. 30 bodov
-	pohybové schopnosti (člnkový beh, sed - ľah),
-	akrobatická zostava (kotúľ vpred, kotúľ letmo, kotúľ vzad, roznožka cez kozu),
-	športové hry:	- volejbal 	– podanie, prihrávky vo dvojici,
			- basketbal 	– vedenie lopty (dribling), streľba na kôš (dvojtakt),	
-	pohybová zostava s hudbou: 	– čertíkový skok, váha predklonmo, obraty (otočky o 360°),
					– ukážka valčík, polka,
– hudobno-pohybový prejav na pieseň „Pláva kačka po jazere“ – 1 min.
 
Potrebné je priniesť si so sebou telocvičný úbor a obuv.
 
Výtvarná výchova (VV) - na zákl. praktickej činnosti sa hodnotí:	max. 30 bodov
-	fantázia a tvorivosť,
-	vlastný výraz,
-	zručnosť.
Potrebné je si priniesť štetce (okrúhly, plochý), temperové a vodové farby, nádobku na vodu, uhlík, handričku, gumu, ceruzu.
Žiačka, žiak si prinesie minimálne 5 vlastných výtvarných prác.

Hudobná výchova (HV) - pozostáva z preverenia:	max. 30 bodov
-	hlasových schopností uchádzača – prednes piesní s transpozíciou (výber pripraveného zoznamu 20-tich ľudových piesní, zistenie hlasového rozsahu),
-	hudobného sluchu, hudobnej predstavivosti, zmyslu pre rytmus, rytmické cítenie (sluchové, intonačné a rytmické úlohy).
Hudobný nástroj nie je podmienkou, ale kto ovláda nástroj, treba ho priniesť s pripravenými prednesovými skladbami.

II.	KONEČNÉ  HODNOTENIE

	Celkový výsledok skúšok:	max. 120 bodov
 
1.	Žiak môže získať za každú zložku prijímacej skúšky (HV, VV, TV, JV) maximálne 30 bodov, čiže za skúšku môže získať maximálne 120 bodov. 

Podmienkou úspešného vykonania prijímacej skúšky je získať zo 120 minimálne 60 bodov, pričom uchádzač musí získať minimálne po 15 bodov aspoň z troch zložiek výchovy (HV, VV, JV, TV).

Za neúspešné vykonanie prijímacej skúšky sa pokladá, ak získal celkový počet nižší ako 60.

V prípade rovnosti bodov rozhoduje o poradí lepší priemer na maturitnom vysvedčení zo strednej školy.
 
2.	Podmienkou prijatia je:
-	úplné stredné vzdelanie alebo úplné stredné odborné vzdelanie ukončené maturitnou skúškou,
-	úspešné vykonanie talentovej skúšky,
-	celkový dobrý zdravotný stav - nemôžu byť prijatí uchádzači, ktorí majú nekorigovateľné poruchy reči a žiaci oslobodení od telesnej výchovy,
-	písomný súhlas s katolíckym výchovným programom v zmysle Interného štatútu Pedagogickej a sociálnej akadémie sv. Márie Goretti. 
 
3.	U žiačok, ktoré robia prijímacie skúšky sa zo získaných bodov a z ich výsledného súčtu zostaví poradie, podľa ktorého prijímacia komisia určí poradie prijatia žiačok.
 
4.	Prijímacie skúšky budú v utorok 24. 6. 2011 v riadnom termíne pre študijný odbor: 7649 6 učiteľstvo pre materské školy a vychovávateľstvo, 2-ročné diaľkové pomaturitné kvalifikačné štúdium pre absolventov stredných škôl, ktorí ukončili úspešne štúdium maturitnou skúškou. 
	V šk. roku 2011/2012 otvárame 1 triedu odbor 7649 6 učiteľstvo pre materské školy a vychovávateľstvo s počtom žiakov 30.

V Čadci, 14. 12. 2010
PhDr. Renáta   K a s m a n o v á
 riaditeľka školy